OpenLLM-France/wikimedia huggingface dataset:
# Jentil (relijion)

Ar Jentiled (diwar al latin gentilis, "ezel eus an hevelep pobl", diwar gēns, "meuriad, klan, pobl, familh") eo an anv a vez graet gant ar yuzevien ouzh an dud n'int ket yuzevien. Treiñ a ra ar ger hebraek גוי (goy) ha נכרי (nohri) a gaver en Tanac'h hag ar ger gresianek ἔθνη (éthnē) a gaver en Testamant Nevez. Ne gaver ket ar ger latin gentilis en-eeun er Bibl. Ar gerioù orin en hebraeg hag e gresianeg a vez implijet er Bibl evit an Israelited hag ar re n'int ket israelit, talvezout a ra "pobl" nemetken.
An anv goy zo bet implijet en un doare dismegañsus gant Yuzevien c'hallek zo, se zo kaoz e implijer kentoc'h ar ger "jentil", a orin latin, en e lec'h.
# Jerago con Orago

Jerago con Orago zo ur gumun en Italia, e proviñs Varese e Lombardia.
# Jeremi

Jeremi a zo stumm anv ar profed Yirmia a gaver e troidigezh ar Bibl protestant gant Gwilh ar C'hoad embannet e 1897 (Ar Bibl santel en pehini ema ar gonvenans koz hag an hini nevez, troet e brezounek (iez Treger)).
# Jenő Landler

Jenő Landler (LFE: ['jɛnø: 'lɒndlɛr], 1875 – 1928) a oa bet anezhañ unan eus pennoù komunour Hungaria.
Studial a reas ar gwir ha dedennet e oa bet er penn-kentañ gant ar Strollad Sokial-demokratel dre ar fed ma laboure gant sindikad labourerion an houarn. Muioc'h-mui avat e troe war an tu-kleiz hag a-benn ar fin e teuas da vezañ ezel eus ar Strollad Komunour.
Dont a reas da vezañ Komisar evit an Aferioù Diabarzh e gouarnamant Republik Soviedel Hungaria e 1919. E penn Arme Ruz Hungaria e oa bet lakaet ivez o stourm a-enep d'ar broioù (Roumania dreist-holl) ma felle dezhe aloubiñ Hungaria.
Goude ma'c'h eas ar republik Soviedel da get e tec'has kuit o klask repu en Aostria hag eno e kendalc'has evel penn Strollad Komunour Hungaria en harlu.
Mervel a reas Jenő Landler en harlu e Cannes (Frañs) e 1928 ha kaset e oa bet e ludu da Voskov ma oant bet bezet e mogerioù ar C'hremlin.

## Gwelet ivez

* Republik Soviedel Hungaria
# Jensen Ackles

Jared Tristan Padalecki, ganet d'ar 1añ a viz Meurzh 1978, zo un aktour ha produour stadunanat. Brudet evit c'hoari an dudenn Dean Winchester er stirad skinwel Supernatural. Ganet eo e Dallas, Texas. Mab eo da zaou aktour, Donna Joan (ganet Shaffer) hag Alan Roger Ackles.

## Liammoù diavaez

* Jensen Ackles war Instagram
* Jensen Ackles war IMDb
# Jeon Mi-seon

Jeon Mi-seon, ganet d'ar 7 a viz Kerzu 1970 hag aet da Anaon d'an 29 a viz Even 2019, a oa un aktourez sukorean. Brudet e oa hi evit rolloù a-eil e filmoù sinema pe filmoù skinwel ha stiradoù skinwel evel en Memories of Murder (2003), Moon Embracing the Sun (2012), hag Hide and Seek (2013), Jeon Mi-seon a voe bet fiziet enni un nebeud rolloù penn bras evel en Love Is a Crazy Thing (2005).
Jeon a voe adkavet marv en un hostel e Jeonju d'an 29 a viz Even 2019, hervez ar polis ez eo un emlazh. Oadet e oa a 48 vloaz.

## Liammoù diavaez

* Mi-seon Jeon war IMDb
# Jerboaz

Jerboazed :
| Allactaga tetradactyla ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Dipodidae |
| D'ar vevoniezh e tenn ar pennad-mañ. ||
Ar jerboazed zo bronneged rummataet er c'herentiad Dipodidae, asambles gant ar sikisted.
Heverk eo ar jerboazed dre o favioù a-dreñv hir a laka anezho da vezañ barrek d'ober lammoù bras. Bevañ a reont en dezerzhioù ha lec'hioù krin en Azia pe e Norzhafrika.

## Genadoù

Daouzek genad zo : Allactaga • Allactodipus • Cardiocranius • Dipus • Eremodipus • Euchoreutes • Jaculus • Paradipus • Pygeretmus • Salpingotulus • Salpingotus • Stylodipus.

## Daveoù

* ↑ TermOfis
# Kwoteg

Ur yezh papouek eus skourr yezhoù papouek ar reter eo ar c'hwoteg (kuot pe panaras) komzet gant tro-dro da 2 300 den (1996) en Iwerzhon-Nevez (Papoua Ginea-Nevez). Ur yezh direnk eo.

## Gwelet ivez

* Yezhoù papouek
* Yezhoù papouek ar reter
# Kyc'hreüs

Kyc'hreüs (henc'hresianeg : Κυχρεύς) a oa mab d'an doue Poseidon ha da Salamis, merc'h an doue-stêr Asopos.
Dont a reas da vout roue enez Salamis, dimeziñ a reas d'an nimfenn Stilbe, hag ur verc'h o doe, anvet C'hariklo, a voe gwreg C'heiron, an den-marc'h.
Ur verc'h arall dezhañ, Glaoke, a zimezas da d-Telamon, ha hemañ a voe roue an enez da varv e wreg.
# Kykeon

Kykeon (Gr. κυκεών, eus κυκάω, "meskañ") a zo un evaj a veze roet d'ar feizidi e-pad lidoù kevrinoù Eleusis. Meneget e vez aliesoc'h evel boued eget evel evaj.
Graet e veze gant :
* heiz pe gwinizh
* dour
* bent 'blechon' pe 'glechon' (Mentha pulegium)
Un evaj pennsaoutiñ e oa ar c'hykeon. Meur a vartezeadenn a zo bet graet diwar se :
    "pigal louedadur" (Claviceps purpurea ha Claviceps paspali)
    kebell-touseg
       psilokybian kabell-touseg (Panaeolus papilionaceus)
       amanita "lazh-kelien" (Amanita muscaria)

## En Ilias

E testennoù Homeros e vez meneget Kykeon : en Ilias, kykeon a zo un evaj graet gant dour, geotennoù hag heiz da vezañ evet gant fourmaj gavr (XI, 638-641). En Odysseia, Kirke a lak mel ouzhpenn ha skuilhañ he braoù majik en evaj (X, 234). En himn da zDemeter aozet gant Homeros, an doueez a nac'h gwin ruz avat hag a gemer Kykeon graet gant dour, heiz ha ment (Mentha pulegium).

## Testennoù all

Goulakaet e oa da vezañ esmoriñ. Hermes, er c'han aozet gant Aristophanes "Peoc'h" (v. 712), a erbed se d'an haroz goude debret re a frouezh sec'h ha kraoñ gantañ. Brientinien a rae goap outañ hag a lare e oa un evaj evit kouerien.
Theofrastos a daolenn en e Karakterioù (IV, 2–3) ur c'houer a hegas e amezeion gant e anal en ekklesia goude bezañ evet kykeon.

## Levrioù

* Armand Delatte, Le Cycéon, breuvage rituel des mystères d'Éleusis, Belles Lettres, Paris, 1955
# Kyeneleg

Ur yezh sepikek-ramouek eus isskourr ar yezhoù youatek eo ar c'hyeneleg (kyenele) komzet gant tro-dro da 1 253 den (2003) e Papoua-Ginea Nevez.

## Gwelet ivez

* Yezhoù sepikek-ramouek
* Yezhoù youatek-langamek
# Kyffin Williams

Sir John Kyffin Williams a oa ul livour kembreat, ganet d'an 9 a viz Mae 1918 ha marvet d'ar 1añ a viz Gwengolo 2006.
Ganet e voe e Llangefni, en Enez Môn. Goude e studioù ez eas d'an arme, met korbellet e voe e 1941 abalamour d'e yec'hed (klañv e oa gant an drougsant). Lavaret e voe dezhañ gant e vedisin plediñ gant an arz. Mont a reas da Londrez da studiañ er Slade School of Fine Art ha goude-se e kelennas en Highgate School, e Londrez, eus 1944 betek 1973. E dibenn e vuhez e veze sellet outañ gant an arzvarnerien evel gwellañ livour Kembre. Eoullivadurioù a reas dreist-holl, eus e vro c'henidik hag eus an dud enni dreist-holl. E 1968 ez eas da Batagonia da ober taolennoù eus ar Wladfa. Anvet e voe da ezel er Royal Academy of Arts ("Akademiezh Roueel an Arzoù") e 1976. Roet e voe Gwobr Glyndŵr dezhañ e 1995 ha garedonet e voe gant medalenn an Order of the British Empire e 1982, abalamour d'e oberenn. E bloavezhioù diwezhañ e vuhez e oa Kyffin Williams o chom e Pwllfanogl, en Enez Môn. Eno e varvas, gant ur c'hrign-bev e 2006. Beziet e voe e bered Llanfair-yng-Nghornwy.

## Levrlennadur

* Kyffin a'i Gynefin, levr kembraek gant Carolyn Davies, Lynne Bebb ha Siân Owen, 2005.

## Liammoù diavaez

* Land Against the Light: Kyffin Williams - BBC
* Obituary: Sir Kyffin Williams - BBC
* Kyffin Williams paintings - Your Paintings, BBC.
# Kybele

Kybelê (henc'hresianeg : Κυϐέλη / Kybélê "gwardez ar gouiziegezhoù") zo un doueez eus Frygia, anavezet ivez evel Agdistis er vro-hont. Degaset e voe aleshont da Hellaz ha da Roma. Skeudenn hag arouez an natur c'houez eo. Kinniget e vez ivez evel ar Vamm Veur, Mamm an Doueed, pe an Doueez Veur.
E Roma e veze enoret ivez evel Idaea mater ("mamm Ida") pe Magna Mater ("Mamm Veur"). Kemmesket e voe eno gant Keres.
E mojennoù Hellaz kozh eo anavezet ivez evel Damia.

## Mojenn

Lec'h kreiz he c'hehelidigezh a oa e Pessinos, war menez Dindymon, ma vije bet kouezhet eus an neñv ar maen a oa skeudenn anezhi. Doueez ar frouezhusted e oa, met hini an natur c'houez e oa ivez, aroueziet gant al leoned a veze ouzh he heul. Pareañ ar c'hleñvedoù a c'halle ober, a lavared, met o c'has ivez d'an dud, ha diwall ar bobl a rae e-pad ar brezelioù. Anavet e oa en Hellaz adal ar V$^{vet}$ kantved kt JK, ha kemmesket e voe a-benn ar fin gant mamm an doueed Rea ha Demeter.

## Da Roma

E 204 kent JK , e-kreiz an eil brezel punek, e voe kaset kannaded gant ar Romaned da Vessinos. Heuliañ a raent un diougan eus Levrioù ar Sibillezed, hag un orakl delfian. Karget e oant da zegas da Roma ar maen sakr.
<-- Kybelê a oa lesanvet Copia, -- Daveoù a vank -->

## Levrlennadur

* (en) Lynn E. Roller, In Search of God the Mother: the cult of Anatolian Cybele, University of California Press, 1999 (ISBN 978-0-520-21024-0).

## Liammoù diavez

a vo kavet e Wikimedia Commons.
* Cybèle et les monnaies de l'empire romain
# Kyeroungeg

Ur yezh sinek-tibetek eus is-skourr Yezhoù tibetek ar c'hreiz eo ar c'hyeroungeg (kyerong) komzet gant tro-dro da 1.000-2.000 den (1991) dreist-holl e Nepal hag e Tibet e Sina.

## Gwelet ivez

* Yezhoù sinek-tibetek
* Yezhoù tibetek rik
# Il m'a vue nue

Il m'a vue nue (Ma gwelet en deus en noazh e brezhoneg) zo ur ganaouenn c'hallek hag a oa bet krouet ar gerioù anezhi gant ar c'hanaouenner gall Rip. Savet e oa bet he zon gant Pierre Chagnon (1893-1957) ha Fred Pearly.
Edo e-touez ar c'hanaouennoù bet savet e 1926 da-geñver an arvest Ça c'est Paris a oa Mistinguett ar benndañserez anezhañ er c'habared Moulin Rouge. Se zo kaoz e oa bet enrollet ganti evit ar wech kentañ hag embannet d'ar 17 a viz Kerzu 1926 gant Odeon. 3:10 he fadelezh ez a Il m'a vue nue d'ober an tu B eus ur bladenn-goar hag a zoug Ça c'est Paris war he zu A.

## Kanerien all

Kanet e oa bet Il m'a vue nue gant Emma Liebel ha Les Charlots peurgetket.

## Liamm diavaez

* Il m'a vue nue, kanet gant Mistinguett.

## Notennoù ha daveennoù

* ↑ Georges-Gabriel Thenon (1884- 1941) diouzh e anv gwir.
* ↑ François Pruvost (1885- 1972) diouzh e anv gwir.
* ↑ Adembannet e voe e 1927 gant Pathe.
# Il pleut sur Santiago

Il pleut sur Santiago ("glav a ra war Santiago") zo ur film gall-bulgarat sevenet gant Helvio Soto, hag embannet e 1975. Ar film diwezhañ eo da vezañ bet produet gant Les films Marquise, ti embann Jacques Charrier ha Jean-Claude Brialy, he doa graet freuzstal goude ma vije bet un taol fall a-fed kenwerzh gant ar film.

## Istor

Ar film a daolenn taol-stad an 11 a viz Gwengolo 1973 e Chile, a oa bet kroget gant ar c'hemennad kodet « glav a ra war Santiago », skignet war ar radio diwar atiz an emsavidi, evit ar soudarded.

## Aktourien

* John Abbey : an ajant CIA stadunanat
* Bibi Andersson : Monique Calvé
* Nicole Calfan : merc'h Allende
* Riccardo Cucciolla : Augusto Olivares
* André Dussollier : Hugo
* Bernard Fresson : Pedro Vuskovic (ur ministr)
* Maurice Garrel : Jorge González
* Annie Girardot : Mireya Latorre (gwreg Augusto Olivares)
* Patricia Guzmán : ar studierez
* Serge Marquand : ar jeneral Lee
* Olivier Mathot : ar politikour
* Henri Poirier : Augusto Pinochet
* Laurent Terzieff : Calvé
* Jean-Louis Trintignant : ar senedour
* Dimitar Buynozov : penn ar gward
* Naicho Petrov : Salvador Allende
* Vera Dikova : gwreg Jorge
* Dimiter Guerasimof : ar c'haner

## Degemer

Degemeret fall e oa bet ar film ha betek bezañ kaoz da freuzstal an ti-embann filmoù Les film Marquises. Ma 'z eo gwir-tre a-fed fedoù istorel an adsevel daou vloaz war-lerc'h an taol-stad, an doare da gontañ an istor zo bet kavet abeg ennañ ha kavet re zramaek ha re eeunek.

## Liammoù diavaez

* "Il pleut sur Santiago" war IMDb
* (fr) Burutelladenn ar film war LeMondediplomatique

## Notennoù ha daveennoù

* ↑ https://www.monde-diplomatique.fr/1975/12/RAMONET/33586
# Il rovo e la rosa - Ballate d'amore e morte

Il rovo e la rosa - Ballate d'amore e di morte zo ur bladenn italianek graet e 2013 gant ar soner ha kaner Angelo Branduardi.
Er bladenn ez eus ur ganaouenn iwerzhonek, ha dreist-holl kanaouennoù saoznek eus deroù ar XVIIvet kantved. Darn zo adenrolladurioù gant dilhad nevez.

## Kanaouennoù

* Baidin Fheilimi - 3:34 - Kan gouezelek
* Lord Franklin - 4:49 -
* Mary Hamilton - 5:52 -
* Rosa di Galilea - 3:45
* Lord Baker (gant ar soner Maurizio Fabrizio o kanaén un darnig) - 8:25
* Il falegname - 6:42
* Silkie - 5:50
* Suite per arciliuto e voce - 7:36
* Barbrie Allen - 7:04

## Pennad kar

* Pladennoù Angelo Branduardi

## Notennoù

* ↑ https://www.youtube.com/watch?v=LEYC4bCIU-c&index=3&list=RDFqetrzipoRU
* ↑ https://www.youtube.com/watch?v=GCZTcCe__0E
# Ilan

Ilan (skrivet Ylan e skridoù kozh a-wechoù) a oa ur sant eus kreisteiz Kembre. Ne ouzer ket kalz a dra diwar e benn.
Un iliz zo gouestlet dezhañ en Eglwys Ilan, etre Pontypridd hag Ystrad Mynach. Meneget eo ar barrez-se e Levr Llandaf, gant an anv "Merthyr Ilan".
Lec'hioù all a gaver an anv "Ilan" enno, evel Trefilan, e Ceredigion, ha Bod Ifan, e Meirionnydd. E Breizh e adkaver an anv "Ilan" e Sant-Ilan, e Langaeg hag e Koatilan e Plougraz.
Lidet e vez gouel Sant Ilan d'ar 26 a viz Du.

## Notennoù

* ↑ Goueler Kelt, Turiaw ar Menteg
# Il battesimo dei neofiti

Il battesimo dei neofiti ("Badeziant an nevezkristenidi") zo ur murlivadur e Firenze gant al livour Masaccio (1401-1428), en iliz Santa Maria del Carmine. Graet e voe war-dro 1425-1426 circa (255x162 cm). En oberenn e weler un abadenn eus buhez Sant Pêr ma emañ an abostol o vadeziñ kristenien nevez, an "neofiti" (Oberoù an Ebestel, II, 41).
# Il ladro (albom)

Il ladro zo albom gant Angelo Branduardi e 1990.
E bladenn gent a oa bet Secondo Ponzio Pilato e 1988. Goude Il ladro e raio Confessioni di un malandrino. Il meglio di Angelo Branduardi e 1991.

## Kanaouennoù

* Il ladro
* Madame
* Bella faccia
* Uomini di passaggio
* Ballerina
* Amazzonia
* Il bambino dei topi
* Il tempo di partire
* Il grido
* Ai confini dell'Asia
* Festa
# Ilchester

* ██ Ilchester
Ilchester zo ur gêr e Bro-Saoz, e kontelezh Somerset.

## Anv

A. Lindinis
* Dizanv Ravenna 106$_{11}$ : LINDINIS
* Enskrivadur Rib 1672 : C(IVITAS) DUR(O)TR(I)G(UM (L)ENDIN(I)ESIS
* Enskrivadur Rib 1673 : CI(VITAS) DUROTRAG(UM) LENDINIESI(S)
B. Ilchester
* Givelscestre, 1086, DB
* Giuelcestr', 1156
* Iuelcestr', 1157
Ar c'hreñvlec'h roman war ar stêr Yeo (gwechall Gifl)
Hervez A.D. Mills : "meaning forked river". Da welout neuze daoust ha "Givel, Gifl" ne vefe ket evit gevell ? ur stêr doubl.
* Ilchester, an hengêr roman Lendiniae, c. 60 AD
* Pont Ilchester
* Peronig roman e stumm un T

## Notennoù. Daveoù

* ↑ A.L.F Rivet & Colin Smith : The Place-names of Roman Britain. Batsford Ltd. 1979. Édition 1982.
* ↑ Eilert Ekwall : The Concise Oxford Dictionary of English Place-names. Clarendon Press. Oxford. First edition 1936; Fourth edition 1960, Reprint 1980.
* ↑ A.D. Mills : Oxford Dictionary of British Place Names. Oxford University Press. 1991 - 2003
a vo kavet e Wikimedia Commons.
# Il trionfo di Bacco e Arianna

Il trionfo di Bacco e Arianna ("Trec'hlid Bacchus hag Ariadna") zo ur murlivadur graet etre 1597 ha 1600 gant al livour italian Annibale Carracci. E welout a c'haller ouzh sel ar Palazzo Farnese e Roma.
# Ilbono

Ilbono zo ur gumun italian, e proviñs Nuoro ha rannvro emren Sardigna.
# Il buono, il brutto, il cattivo

The Good, the Bad and the Ugly (italianeg : Il buono, il brutto, il cattivo, "Ar mad, an divalav, ar fallakr") zo ur film western spaghetti (da lavaret eo : italian) eus 1966 renet gant Sergio Leone ha c'hoariet gant Clint Eastwood, Lee Van Cleef, hag Eli Wallach evit ar rolloù pennañ. Ar senario a oa bet savet gant Age & Scarpelli, Luciano Vincenzoni ha Leone (ouzhpennadurioù a oa bet gant Sergio Donati).
An istor a oa diazezet war hini Vincenzoni ha Leone. Rener ar skeudenniñ e oa Tonino Delli Colli, hag Ennio Morricone en devoa savet sonerezh ar film. Ur film italian eo met kenbroduet gant Spagn, Alamagn ar C'hornôg ha Stadoù-Unanet Amerika.
# Julie Hart Beers

Julie Hart Beers Kempson (Pittsfield, Massachusetts, 28 a viz Kerzu 1834 – Trenton, New Jersey, 13 a viz Eost 1913) a oa ul livourez stadunanat eus al luskad Hudson River School, unan eus an nebeudig gweledvaourezed a-vicher oc'h ober berzh en Amerika he amzer.

## Buhez

Ganet e oa bet Julie Hart e Pittsfield, e Massachusetts, merc'h da James Hart hag e bried Marion Robertson, ur c'houblad divroet eus Bro-Skos e 1831. Daou vreur dezhi, William ha James a oa ivez gweledvaourion eus an Hudson River School.
E 1853, oadet a 18 vlez, e timezas gant George Washington Beers, ur c'hazetenner. Intañvez e voe tri blez goude, e 1856 ; gant he div verc'h e tilojas da New York ma veze he daou vreur o labourat, pep a studio dezhe. Gant he breudeur e teskas al livouriezh moarvat, pa ne veze ket kelennet an arzoù d'ar maouezi en amzer-se.
Tremen 40 vloaz e oa Julie Hart pa reas he annez gant he eil pried, Peter Kempson, e Metuchen, New Jersey, ma stalias he studio dezhi en ur virout anv he fried kentañ evit sinañ he oberennoù, « Julie H. Beers » hag en ur genderc'hel da implijout studio he breur William e New York evel taolennaoueg, peogwir e veze berzet an diskouezadegoù d'ar maouezi.
Alies koulskoude e veze lakaet he zaolennoù war ziskouez adalek 1867, er bloavezhioù 1870 hag er bloavezhioù 1880 en National Academy of Design — a oa renet gant A. B. Durand eus an Hudson River School, er Brooklyn Art Association, er Boston Athenæum e Boston hag er Pennsylvania Academy of Fine Arts e Philadelphia.
Un toullad taolennoù a werzhe dre ar Brooklyn Art Association ; alies avat ec'h ambrouge strolladoù maouezi evit tresañ e menezioù stad New York ha New England evit peurleuniañ he yalc'h.
E Trenton, e New Jersey, e varvas Julie Hart Beers d'an 13 a viz Eost 1913, aodet a 78 vloaz.
* Hudson River at Croton Point (1869)
* Forest Interior (1876)
* Birches by a Woodland Stream (1908)

## Levrlennadur

* (en) Masten, April F.. Art Work: Women Artists and Democracy in Mid-Nineteenth-Century New York. Philadelphia : University of Pennsylvania Press, 2008 [p. 141] (ISBN 978-0-8122-4071-9)

## Liammoù diavaez

* (en) 'American Art Gallery'. Kavet : 19/10/2023.

## Notennoù

* ↑ (en) Burstyn, Joan N.. Past and Promise — Lives of New Jersey Women. Lanham : Scarecrow Press, 1990, p. 159 (ISBN 978-0-8108-2201-6)
* 1 2 Masten, op. cit., p. 141.
# Julie Clary

Julie Clary, merc'h ur marc'hadour pinvidik-mor, eus Marseille, a voe rouanez Spagn evel pried Giuseppe Buonaparte.

## He bugale

* Julia Josefina Bonaparte, ganet e 1796 hag a varvas prestik goude,
* Zenaïde (1801-1854)
* Charlotte Napoleon (1802-1839).
He c'hoar Désirée Clary a zimezas da Jean-Baptiste Bernadotte, ofiser gall jakobin, deuet da vout jeneral, marichal ha ministr, ha goude roue Sveden, ma voe rouanez Sveden Désirée, evel ma oa bet Julie rouanez Spagn.
# Julie London

Julie London, pe Gayle Peck hervez he gwir anv, ganet e Santa Rosa e 1926, ha marvet en Encino e 2000, e California, a oa ur ganerez stadunanat, hag ivez aktourez.
Brudet e oa er bloavezhioù 1950. Ganti e voe krouet ar ganaouenn Cry Me a River en 1955 .
E 1947 e timezas d'an aktour Jack Webb a oa sot gant an jazz evelt. Div verc'h o doe, Stacy ha Lisa Webb. E 1954 e voe torret an eured. Stacy Webb a varvas en ur gwallzarvoud e 1996.
E 1959 ec'h addimezas d'ar soaozour jazz Bobby Troup, a varvas e 1999. ur verc'h o doe, Kelly Troup, marvet e 2002, ha daou vab gevell, Jody ha Reese Troup. Jody Troup a varvas e 2010.

## Liammoù diavaez

* [o kanañ ] Besame mucho e saozneg.
* o kanañ Fly Me to the Moon
* o kanañ Why don't you do right
# Julie Romain

Julie Romain zo un danevell c'hallek gant Guy de Maupassant e 1885.

## Istor

* Kentañ ma voe embannet a oa e Le Gaulois ar 1añ a viz Genver 1886.
* Adembannet e La Petite Roque (dastumad) e 1886.
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Julie von Voß

Julie von Voß, pe Julie Amalie Elisabeth von Voss (1766 -1789), a oa un dimezell a enor alaman, serc'h d'ar roue Friedrich Wilhelm II Prusia (1744-1797), 22 vloaz koshoc'h egeti, ha pried dezhañ dre un dimeziñ morganatek divwregel.
Mervel a reas da 23 bloaz gant an droug-skevent.

## Pennadoù kar

* Wilhelmine von Lichtenau‎
* Sophie von Dönhoff
* Elisabeth Helene von Vieregg
# Julien-Marie Le Huërou

Julien-Marie Le Huërou ("Juluan ar C'hwerv"), bet ganet d'an 23 a viz C'hwevrer 1807 e Prad (ur barrez vihan etre Gwengamp ha Lannuon), a oa un istorour.
Bet e oa bet er skol e Landreger da gentañ-penn, da-c'houde e Skolaj Roueel Roazhon adalek 1826 a-raok mont war e studi en eil bloavezh ar Skol-Vistri, e-lec'h m'edo Jules Michelet o kelenn. Bet tapet e skolveuriadur war al Lizhiri gantañ e 1828 ez eas da gelenn da Skolaj Roueel Bourbon. Adalek 1830 e voe lakaet e karg eus ar c'helenn istorel er skolaj Sant Loeiz.
E 1832 e oa o kelenn an Istor e skolaj Naoned ha tapet e oa bet e skolveuriadur war an Istor e miz Gwengolo 1833 : anvet e voe e Skolaj Roueel Roazhon neuze.
Dre gemennadur ar 24 a viz Ebrel 1838 e oa bet krouet Kevrenn ar Gwir Roazhon, ur gador-gelenn Istor enni. E dezenn istorel ha lennegel De l'établissement des Francs dans la Gaule et du gouvernement des premiers Mérovingiens jusqu’à la mort de Brunehaut a reas dezhañ mont da zoktor war al Lizhiri e Caen d'an 31 a viz Eost 1838. Anvet e voe da eiler kador-gelenn Istor Roazhon e 1840. E liamm ouzh e gelenn en devoa embannet Histoire des institutions mérovingiennes et du gouvernement des Mérovingiens jusqu'à l'édit de 615, heuliet gant Recherches sur les origines celtiques et sur la première colonisation de la Gaule, de la Bretagne, de l'Irlande et de l'Écosse e 1843. Fiziet e oa bet kador-gelenn Lennegezh estren Roazhon ennañ.
En desped d'e gredennoù relijiel ec'h en em lazhas d'an 8 a viz Here 1843 e-kichen Naoned, tapet ma oa gant barradoù digalonegezh ouzh e vicher.